turjo4nis/wikipedia-bn-dump-20250701 huggingface dataset:
কানবর রাই সিং

কানবর রাই সিং (; ; জন্ম: ২৪ ফেব্রুয়ারি, ১৯২২ - মৃত্যু: ১২ নভেম্বর, ১৯৯৩) তৎকালীন ব্রিটিশ ভারতের পাঞ্জাব প্রদেশের দ্বারকটি এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৪৮ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে পাতিয়ালা মহারাজা একাদশ, সার্ভিসেস ও দক্ষিণ পাঞ্জাব দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন।

প্রথম-শ্রেণীর ক্রিকেট 
১৯৪০-৪১ মৌসুম থেকে ১৯৬০-৬১ মৌসুম পর্যন্ত কানবর রাই সিংয়ের প্রথম-শ্রেণীর খেলোয়াড়ী জীবন চলমান ছিল। খাঁটিমানের ডানহাতি ব্যাটসম্যান ছিলেন কানবর রাই সিং। চারটি শতক ও সাতটি অর্ধ-শতরান সহযোগে ৩০.১৩ গড়ে ১৭৭৮ রান তুলেছিলেন।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন কানবর রাই সিং। ১ জানুয়ারি, ১৯৪৮ তারিখে মেলবোর্নে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

ডানহাতি ব্যাটসম্যান কানবর রাই সিংকে বিস্ময়করভাবে ১৯৪৭-৪৮ মৌসুমে অস্ট্রেলিয়া গমনকল্পে ভারত দলে অন্তর্ভুক্ত করা হয়। জাতীয় দলে তার অন্তর্ভুক্তিতে বেশকিছু বিতর্কিত প্রতিবেদন রচিত হয়েছিল। ১৯৪৭-৪৮ মৌসুমে ভারত দলের সদস্যরূপে অস্ট্রেলিয়া গমন করেন। তবে, এ সফরে খুব কমই নিজেকে মেলে ধরতে পেরেছিলেন তিনি। ব্যাট হাতে নিয়ে নিচেরসারিতে আট নম্বরে মাঠে নামার সুযোগ পান। প্রথম ইনিংসে ২ ও দ্বিতীয় ইনিংসে ২৪ রান তুলে দলের দ্বিতীয় সর্বোচ্চ রান সংগ্রাহকে পরিণত হয়েছিলেন তিনি।

১২ নভেম্বর, ১৯৯৩ তারিখে ৭১ বছর বয়সে উত্তরাখণ্ডের দেরাদুন এলাকায় কানবর রাই সিংয়ের দেহাবসান ঘটে।

তথ্যসূত্র

আরও দেখুন 
 আমির ইলাহি
 দত্তারাম হিন্দলেকর
 এক টেস্টের বিস্ময়কারী
 ভারতীয় টেস্ট ক্রিকেটারদের তালিকা

বহিঃসংযোগ 
 
 

১৯২২-এ জন্ম
১৯৯৩-এ মৃত্যু
উত্তরাঞ্চলের ক্রিকেটার
দক্ষিণ পাঞ্জাবের ক্রিকেটার
বাদ-বাকী একাদশের ক্রিকেটার
ভারতীয় ক্রিকেটার
ভারতের টেস্ট ক্রিকেটার
সার্ভিসেসের ক্রিকেটার
হিমাচল প্রদেশ থেকে আগত ক্রিকেটার
ওলগা নিপার

ওলগা লেওনার্দভ্‌না নিপার-চেখভা (; ২১ সেপ্টেম্বর [পুরনো রীতিতে ৯ সেপ্টেম্বর] ১৮৬৮ - ২২ মার্চ ১৯৫৯) ছিলেন একজন রুশ ও সোভিয়েত মঞ্চ অভিনেত্রী। তিনি রুশ নাট্যকার আন্তন চেখভের স্ত্রী।

নিপার ১৮৯৮ সালে কনস্তান্তিন স্তানিস্লাভ্‌স্কির প্রতিষ্ঠিত মস্কো আর্ট থিয়েটারের প্রথম ৩৯ জন সদস্যদের একজন। তিনি দ্য সিগাল (১৮৯৮) নাটকে আর্কাদিনা চরিত্রে; আঙ্কল ভানিয়া (১৮৯৯) নাটকের মস্কো প্রিমিয়ারে এলেনা চরিত্রে; এবং থ্রি সিস্টার্স (১৯০১) নাটকে মাশা চরিত্রে এবং দ্য চেরি অরচার্ড (১৯০৪) নাটকে মাদাম রেনেভ্‌স্কায়া চরিত্রে অভিনয় করেছেন। তিনি ১৯৪৩ সালে পুনরায় রেনভ্‌স্কায়া চরিত্রে অভিনয় করেন, যেটি ছিল দ্য চেরি অরচার্ড নাটকের ৩০০তম মঞ্চায়ন।

জীবনী

প্রারম্ভিক জীবন 
নিপার ১৮৬৮ সালের ২১শে সেপ্টেম্বর [পুরনো রীতিতে ৯ই সেপ্টেম্ব] ভিয়াৎকা প্রদেশের গ্লাজভে জন্মগ্রহণ করেন। তার পিতা লেওনহার্ট আউগুস্ট নিপার ছিলেন অস্ট্রীয় এবং মাতা আন্না ইভানভ্‌না ফন সালৎজা ছিলেন বাল্টিক জার্মান বংশোদ্ভূত। তার পিতামাতা দুজনেই জার্মান বংশোদ্ভূত হলেও তার পিতা রাশিয়াকে তার পারিবারিক ঐতিহ্য হিসেবে দাবী করেন। তার দুই ভাই ছিল, তারা হলেন কনস্তান্তিন ও ভ্লাদিমির। তিনি বালিকা বিদ্যালয়ে পড়াশোনা করেন এবং ফরাসি, জার্মান ও ইংরেজি ভাষায় সাবলীলভাবে কথা বলতে পারতেন। পাশাপাশি তিনি সঙ্গীত ও গানের তালিম নিতেন।

কর্মজীবন 
নিপার মালি থিয়েটারের নাট্য স্কুলে ভর্তি হন এবং এক মাস পরেই সেখান থেকে বাদ পড়েন। তার মায়ের সহায়তায় তিনি ফিলহার্মোনিক স্কুলে ভর্তি হন, সেখানে তিনি পরবর্তী কালে মস্কো আর্ট থিয়েটারের প্রতিষ্ঠাতা ভ্লাদিমির নেমিরভিচ-দানচেঙ্কোর শিক্ষার্থী ছিলেন। নেমিরভিচ-দানচেঙ্কো নিপার ও তার সমসাময়িক ভসেভলদ মেইয়েরহল্‌দকে কনস্তান্তিন স্তানিস্লাভ্‌স্কির সাথে পরিচয় করিয়ে দেন।

১৮৯৮ সালে স্তানিস্লাভ্‌স্কি ও নেমিরভিচ-দানচেঙ্কো মস্কো আর্ট থিয়েটার প্রতিষ্ঠা করলে নিপার এই দলের প্রথম ৩৯ জন সদস্যদের একজন ছিলেন। এই মঞ্চদলের প্রথম নাটক আলেক্সেই তলস্তয়ের জার ফিওদর ইওনভিচ দিয়ে তার মঞ্চনাটকে অভিষেক ঘটে। পরবর্তী কালে তিনি দ্য সিগাল (১৮৯৮) নাটকে আর্কাদিনা চরিত্রে; আঙ্কল ভানিয়া (১৮৯৯) নাটকের মস্কো প্রিমিয়ারে এলেনা চরিত্রে; এবং থ্রি সিস্টার্স (১৯০১) নাটকে মাশা চরিত্রে এবং দ্য চেরি অরচার্ড (১৯০৪) নাটকে মাদাম রেনেভ্‌স্কায়া চরিত্রে অভিনয় করেছেন। তিনি ১৯৪৩ সালে পুনরায় রেনভ্‌স্কায়া চরিত্রে অভিনয় করেন, যেটি ছিল দ্য চেরি অরচার্ড নাটকের ৩০০তম মঞ্চায়ন।

বিবাহ 
নিপার ১৮৯৮ সালে দ্য সিগাল নাটকে ইরিনা আর্কাদিনা চরিত্রে অভিনয়কালে নাট্যকার আন্তন চেখভের সাথে পরিচিত হন। ১৮৯৯ সাল থেকে তাদের মধ্যে প্রেমের সম্পর্ক গড়ে ওঠে। পরের কয়েক বছর তাদের মধ্যে চিঠির মাধ্যমে যোগাযোগ হত। তাদের প্রায় ৪০০ চিঠি পাওয়া যায়, যাতে তারা একে অপরকে "প্রিয় লেখক" ও "প্রিয় অভিনেত্রী" বলে সম্বোধন করতেন। ওলগা ১৯০১ সালের ২৫ই মে তার থেকে আট বছরের বড় চেখভকে বিয়ে করেন। পরের বছর তার গর্ভপাত ঘটে, যা থেকে সুস্থ্য হতে তার বেশ সময় লাগে। ১৯০৪ সালে তিনি তার স্বামীসহ জার্মানির বাডেনভাইলারে যান, সেখানে ১৫ জুলাই (পুরনো রীতিতে ২ জুলাই), ১৯০৪ চেখভ মারা যান।

মৃত্যু 
ওলগা নিপার তার জীবনের পরবর্তী সময় মস্কো আর্ট থিয়েটারে অভিনয় করে কাটান। তিনি ১৯৫৯ সালের ২২শে মার্চ ৯০ বছর বয়সে সোভিয়েত ইউনিয়নের মস্কোতে মৃত্যুবরণ করেন।

তথ্যসূত্র

বহিঃসংযোগ 

১৮৬৮-এ জন্ম
১৯৫৯-এ মৃত্যু
জার্মান বংশোদ্ভূত রুশ ব্যক্তি
সোভিয়েত মঞ্চ অভিনেত্রী
নভদেভিচে সমাধিতে সমাহিত
আন্তন চেখভ
জার্মান বংশোদ্ভূত অভিনেত্রী
স্তালিন পুরস্কার বিজয়ী
বিক্রমপুর ভূইয়া মেডিকেল কলেজ

বিক্রমপুর ভূইয়া মেডিকেল কলেজ  হলো বাংলাদেশের একটি বেসরকারি মেডিকেল স্কুল। এটি মুন্সীগঞ্জের শ্রীনগরে অবস্থিত। এটি ঢাকা বিশ্ববিদ্যালয় অধিভুক্ত একটি কলেজ।

কলেজটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল স্বীকৃত।

ইতিহাস
আফাজ নাতেকা হাসপাতাল নামে ২০০৮ সালে এ প্রতিষ্ঠান যাত্রা শুরু করে। ২০১১ সালে হাসপাতালের আউটডোর খোলা হয়।

একাডেমিক সুবিধা

অবকাঠামো
কলেজটির সাথে সংযুক্ত ২৫০ শয্যার হাসপাতাল রয়েছে। কলেজটিতে ৮.১ একর জমির উপর ১ লক্ষ ২৩ হাজার বর্গ ফুটের একটি একাডেমিক ভবন রয়েছে।

তথ্যসূত্র

বহিঃসংযোগ 
 

বাংলাদেশের বেসরকারি মেডিকেল কলেজ
শিশুতোষ সংগীত

শিশুতোষ সঙ্গীত বা শিশুসঙ্গীত হলো শিশুদের জন্য পরিবেশিত সুর ও ছন্দযুক্ত সঙ্গীত। ইউরোপীয় চিন্তাধারা প্রভাবিত প্রেক্ষাপটে এর অর্থ শিশু সঙ্গীত হলো সাধারণত একপ্রকার গান যা বিশেষত শিশু ও কিশোর-কিশোরী শ্রোতাদের জন্য রচনা ও গাওয়া হয়। এর সুরকার ও গায়করা সাধারণত প্রাপ্তবয়স্ক। তবে প্রাপ্তবয়স্ক হওয়া কোনো শর্ত বা আবশ্যকতা নয়। ঐতিহাসিকভাবে বলা যায় শিশুসঙ্গীত বিনোদন এবং শিক্ষামূলক উভয় রূপেই কাজ করে। অধিকাংশ ক্ষেত্রেই শিশুসঙ্গীত এমনভাবে রচিত হয় যে এর মাধ্যমে শিশুরা তাদের নিজেদের সংস্কৃতি ও অন্যদের সংস্কৃতি সম্পর্কে জানতে পারে, সদাচরণ ও মানবিকতা শিখতে পারে এবং তাদের জৈবনিক ঘটনা এবং মনোজাগতিক দক্ষতা বাড়াতে সহায়তা করে। বেশিরভাগ শিশুসঙ্গীতই সাধারণত লোকসঙ্গীত, তবে শিক্ষামূলক সঙ্গীত নামে এর একটি পুরো ধারাই রয়েছে যা ক্রমশ জনপ্রিয় হয়ে উঠেছে।

প্রয়োগ
শিশুসঙ্গীতের ব্যবহার, শিক্ষার পাশাপাশি বিনোদন দেওয়ার জন্য ক্রমবর্ধমান বৃদ্ধি পায় যখন ২০০৯ সালের ফেব্রুয়ারিতে ছোট বাচ্চাদের জন্য করা ববি সুসার সিরিজের বিক্রিত সিডির সংখ্যা পাঁচ মিলিয়ন ছাড়িয়ে যায়।

তথ্যসূত্র 

শিশুদের সংগীত
সরদারি প্রথা

সরদারি প্রথা বা সর্দারি প্রথা হলো ঊনবিংশ শতাব্দীর দ্বিতীয়ার্ধে বাংলাদেশের ঢাকা শহরের পঞ্চায়েত ব্যবস্থা। তাৎকালীন ব্রিটিশ শাসনামলে এ প্রথার বিকাশ ঘটে। রাষ্ট্র কর্তৃক স্বীকৃত এ প্রথায় প্রতিটি মহল্লায় স্থানীয় প্রভাবশালী মুসলমান ব্যক্তিদের থেকে পাঁচ সদস্য বিশিষ্ট একটি করে কমিটি গঠন করা হতো যারা উক্ত মহল্লার ছোটখাটো বিষয়াদি মীমাংসা করতেন। প্রতিটি কমিটির প্রধান সরদার বা সর্দার নামে পরিচিত ছিলেন। সর্দার আজীবনের জন্য নিয়োগ পেতেন এবং মৃত্যুর পর সাধারণত তার যোগ্য উত্তরসূরী, পূর্বসূরী ও উত্তরাধিকারসুত্রে বংশানুক্রমিক সর্দার হতেন। ঢাকার নবাব পরিবার পঞ্চায়েত কমিটি অনুমোদন ও আনুষ্ঠানিক স্বীকৃতি প্রদান করতেন।

ইতিহাস
সরদারি প্রথার প্রচলন সম্পর্কে সঠিক তারিখ জানা না গেলেও অনেকে মনে করেন মুঘল শাসনামলে এটি শুরু হয়ে পরে ব্রিটিশ শাসনামলে এর বিকাশ ঘটে। ব্রিটিশ শাসনামলে ঢাকার নবাবগণ ব্রিটিশ সরকারের অনুগত ছিলেন। ঢাকা মহানগরীর সামাজিক শৃঙ্খলা রক্ষার জন্য ও নবাবের আনুগত্য ধরে রাখার জন্য নবাব পরিবার প্রথাটি চালু করার পর ব্রিটিশ সরকার এটিকে স্বীকৃতি প্রদান করে। ১৮৭৬ সালে নবাব আবদুল গনির সময়ে এ পঞ্চায়েত ব্যবস্থার গুরুত্ব বৃদ্ধি পেতে থাকে এবং এ সময় ঢাকায় মোট ১২টি পঞ্চায়েত কমিটি ছিলো। খাজা সলিমুল্লাহর সময় আরো ২২টি কমিটি এর সাথে যুক্ত করা হয় এবং ব্যবস্থাকে পুনর্গঠন করা হয়। ১৯০৭ সালে নবাব পরিবার থেকে খাজা মোহম্মদ আজমকে ঢাকার সকল পঞ্চায়েত কমিটির তত্ত্বাবধায়ক নিয়োগ দেওয়া হয়। আজমের সময়কালে ঢাকায় অনুমানিক ১৩৩ জন সরদারের সাথে সাথে ১৩৩টি কমিটি ছিলো।

ঢাকায় ৮০ বছর পর্যন্ত এই প্রথা প্রচলিত ছিলো। ১৯৫০ সালে জমিদারি প্রথা বিলুপ্তির সাথে সাথে সরদারি প্রথারও বিলুপ্তি ঘটে। ঢাকার উল্লেখযোগ্য সরদারদের ম রবধ্যে ছিলেন, জুম্মন সরদার, পিয়ারু সরদার, রুস্তম সরদার, মোতি সরদার, মির্জা কাদের সরদার, সিদ্দিক সরদার, মাওলা বকশ সরদার, মাজেদ সরদার এবং লতিফ খান সরদার। ২০১৬ সালে আক্তার সরদার নামে পরিচিত ঢাকার জীবিত সর্বশেষ সরদার মৃত্যুবরণ করেন।

কার্যক্রম
পঞ্চায়েত কমিটি সাধারণত বিভিন্ন পারিবারিক, সামজিক, ভূসম্পত্তির উত্তরাধিকার ও ব্যক্তিগত বিরোধ সালিশী বৈঠকের মাধ্যমে নিষ্পত্তিতে ভূমিকা পালন করতো। বিভিন্ন ধরনের সামাজিক অনুষ্ঠানও এ প্রথায় পালিত হতো। সাধারণত যে কোন সিদ্ধান্ত সকল পক্ষ মেনে চলতেন এবং কেউ অমান্য করলে স্থানীয়ভাবে শাস্তির ব্যবস্থা ছিলো।

তথ্যসূত্র

বহিঃসংযোগ

ঢাকার ইতিহাস
ঢাকার সমাজ
গেরহার্ড ভন কুগেলগেন

ফ্রাঞ্জ গেরহার্ড ভন কুগেলগেন (৬ ফেব্রুয়ারি ১৭৭২ – ২৭ মার্চ ১৮২০) একজন জার্মান চিত্রশিল্পী যিনি প্রতিকৃতি ও ইতিহাস চিত্রাবলী অঙ্কনের জন্য স্মরণীয়। তিনি ড্রেসডেন চারুকলা একাডেমিতে অধ্যাপনার পাশাপাশি প্রুশিয়ান চারুকলা একাডেমি এবং রুশ ইম্পেরিয়াল একাডেমি অব আর্টস উভয়েরই সদস্য ছিলেন। এছাড়া তাঁর যমজ ভাই কার্ল ভন কুগেলগেনও একজন উল্লেখযোগ্য চিত্রশিল্পী ছিলেন।

জীবনী
গেরহার্ড ভন কুগেলগেন  পশ্চিম জার্মানির বাখারাখে জন্মগ্রহণ করেন। ১৭৮৯ সালে বিদ্যালয়ের গণ্ডি শেষে তিনি নিকটবর্তী কোবলেন্স শহরে চিত্রাঙ্কন নিয়ে পড়েন। ১৭৯১ এর শুরুতে বনে কাজ করেন, সেখানে তিনি আস্ট্রিয়ার রাজপুত্র ও ইলেক্টর আর্চডিউক ম্যাক্সিমিলিয়ান ফ্রান্সিস, মন্ত্রী ফার্ডিনান্ড অগাস্ট ভন স্পিগেল জাম ড্রেসডেন এবং ওয়ল্ডস্টেইনের কাউন্টের প্রতিকৃতি আঁকেন। এরপর তিনি ও তাঁর ভাই আর্চডিউক ম্যাক্সিমিলিয়ান ফ্রান্সিসের অর্থনৈতিক আনুকুল্যে রোম, মিউনিখ এবং রিগায় শিক্ষা ভ্রমণে অংশ নেন।

১৮০০ সালে তিনি হেলেন মেরি জোয়েজ ভন মন্টেইফেল (১৭৭৪ - ১৮৪২) নাম্নী এক নারীকে বিয়ে করেন যিনি ছিলেন ১৪শ শতকে গোড়াপত্তন হওয়া একটি অভিজাত বাল্টিক-জার্মান পরিবারের সন্তান। এই দম্পতির কোলে তিনটি সন্তান জন্ম নেয়; এদের মধ্যে বয়োজ্যেষ্ঠ উইলহেম ভন কুগেলগেনের জন্ম হয়েছিল ১৮০২ সালে, যে পরে চিত্রশিল্পী হিসেবে বেড়ে উঠে। অপর দুই জন হল গেরহার্ড (১৮০৬ - ১৮৮৪) ও অ্যাডেলহেইড (১৮০৮ - ১৮৭৪)।

পেশাজীবনে তিনি কাসপার ডাভিড ফ্রিডরিখ, ইয়োহান উল্ফগ্যাং ভন গ্যোটে, ইয়োহান গটফ্রিট হের্ডার, অগাস্ট ভন কোটজেবুয়ে, ফ্রেডরিখ ভন শিলার, ইয়োহান গটফ্রিট সিউম, লুডভিগ উহল্যান্ড, জাকারাইস ওয়ার্নার, ক্রিস্টোফ মার্টিন উইল্যান্ড, ইয়োহান কার্ল সাইমন মরগেনস্টার্ন এবং তাঁর সময়ের অন্যান্য লেখক, চিত্রশিল্পী ও পণ্ডিতদের প্রতিকৃতি আঁকেন। ড্রেসডেনে চলে আসার পর কুগেলগেনের গটেসীগেন (ঈশ্বরের আশীর্বাদ) ভিলাটি প্রাক রোমান্টিক চিত্রশিল্পী ও অনুগামীদের সভা স্থলে পরিণত হয়। কাসপার ডাভিড ফ্রিডরিখ ছিলেন একাধারে ছাত্র ও বন্ধু।

১৮২০ সালে, লশউৎজ শহরতলির তাঁর স্টুডিও থেকে ড্রেসডেনে যাওয়ার পথে এক চোরের হাতে খুন হন। ড্রেসডেনের পুরাতন ক্যাথলিক সমাধিস্থলে তাকে সমাহিত করা হয়।

১১৩১৩ কুগেলগেন গ্রহাণুটির নাম এই গুণী শিল্পী এবং তার পুত্র উইলহেমের নামানুসারে রাখা হয়েছে।

নির্বাচিত প্রতিকৃতিসমূহ

তথ্যসূত্র

 
 Dorothee von Hellermann: Gerhard von Kügelgen (1772–1820). Das zeichnerische und malerische Werk. Reimer, Berlin 2001,

বহিঃসংযোগ

 ইউনিয়ন লিস্ট অব আর্টিস্ট নেমস অনলাইন তালিকায় গেরহার্ড ভন কুগেলগেনের তথ্যাবলী 
 The Kügelgenhaus, Dresden, established in Kügelgen's former home

কলা তত্ত্ব
১৭৭২-এ জন্ম
১৮২০-এ মৃত্যু
জার্মান চিত্রশিল্পী
জার্মান রোমান্টিক চিত্রশিল্পী
ঢাকা কমিউনিটি মেডিকেল কলেজ

ঢাকা কমিউনিটি মেডিকেল কলেজ  হলো বাংলাদেশের একটি বেসরকারি মেডিকেল স্কুল। ২০০৮ সালে এটি ঢাকার বড় মগবাজারের ওয়্যারলেস গেটে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ। ২০১৩-১৪ সেশন থেকে কলেজটিতে বিডিএস কোর্সও পড়ানো হয়।

কলেজটি পাঁচ বছর মেয়াদী কোর্স শেষে এমবিবিএস এবং বিডিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল স্বীকৃত।

ক্যাম্পাস
ঢাকা কমিউনিটি মেডিকেল কলেজের ক্যাম্পাসটি ঢাকা শহরের মাঝে ১৯০/১১, বড় মগবাজার, ওয়্যারলেস রেল গেট -এ অবস্থিত। বর্তমানে, প্রাক ক্লিনিকাল, প্যারা ক্লিনিকাল এবং ক্লিনিকাল একাডেমিক কার্যক্রম ১২ তলা (নির্মাণাধীন) ভবনে চলছে। ক্লিনিকাল পরিষেবা, শিক্ষাদান এবং প্রশিক্ষণ কার্যক্রম সংলগ্ন ৫০০ শয্যাবিশিষ্ট হাসপাতাল কমপ্লেক্সে অনুষ্ঠিত হয়। মেডিকেল কলেজ হাসপাতাল ১৪ তলা ভবন (নির্মাণাধীন)। বর্তমানে হাসপাতাল ভবন ১২ তলা বিশিষ্ট। কলেজটি বাংলাদেশের বিভিন্ন জায়গায় শহুরে এবং পল্লী স্বাস্থ্যসেবা কেন্দ্রগুলিতে প্রবেশাধিকার পেয়েছে।

অবকাঠামো 
কলেজটির সাথে সংযুক্ত ৫০০ শয্যার হাসপাতাল রয়েছে।

আরও দেখুন 
 বাংলাদেশের মেডিকেল কলেজসমূহের তালিকা।

তথ্যসূত্র

বহিঃসংযোগ
অফিসিয়াল ওয়েবসাইট

বাংলাদেশের বেসরকারি মেডিকেল কলেজ
বাংলাদেশের বেসরকারি ডেন্টাল কলেজ
২০০৮-এ প্রতিষ্ঠিত শিক্ষাপ্রতিষ্ঠান
২০০৮-এ বাংলাদেশে প্রতিষ্ঠিত
গাজী নুরুজ্জামান বাবুল

গাজি নুরুজ্জামান বাবুল বাংলাদেশ জাতীয়তাবাদী দলের একজন রাজনীতিবিদ এবং পিরোজপুর-১ আসনের সাবেক সাংসদ। তিনি ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে সংসদ সদস্য নির্বাচিত হয়েছিলেন।

জন্ম ও প্রাথমিক জীবন 
গাজি নুরুজ্জামান বাবুল ২৭ অক্টোবর ১৯৪৮ সালে পিরোজপুর জেলায়  জন্মগ্রহণ করেন।জেলা বিএনপির সাবেক সভাপতি গাজী নুরুজ্জামান বাবুল গত ৫ আগস্ট  ২০২৪ চিকিৎসাধীন অবস্থায় ঢাকার হলি ফ্যামিলি হাসপাতালে ৭৫ বছর বয়সে গাজী নুরুজ্জামান বাবুল মৃত্যুবরণ করেন।

রাজনৈতিক ও কর্মজীবন 
গাজি নুরুজ্জামান বাবুল পিরোজপুর জেলা বিএনপির সভাপতি। তিনি ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে পিরোজপুর-১ আসন থেকে বাংলাদেশ জাতীয়তাবাদী দলে প্রার্থী হিসেবে সংসদ সদস্য নির্বাচিত হয়েছিলেন।

আরও দেখুন 

 ষষ্ঠ জাতীয় সংসদ সদস্যদের তালিকা

তথ্যসূত্র

বহিঃসংযোগ 

 ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) -জাতীয় সংসদ

পিরোজপুর জেলার রাজনীতিবিদ
জীবিত ব্যক্তি
ষষ্ঠ জাতীয় সংসদ সদস্য
বাংলাদেশ জাতীয়তাবাদী দলের রাজনীতিবিদ
মাকিদ হায়দার

মাকিদ হায়দার  (২৮ সেপ্টেম্বর ১৯৪৭-১০ জুলাই ২০২৪)  বাংলাদেশী কবি ও লেখক।

শৈশব ও পড়ালেখা
মাকিদ হায়দার ১৯৪৭ সালের ২৮ সেপ্টেম্বর তৎকালীন পূর্ব পাকিস্থানের পাবনা জেলার দোহারপাড়া গ্রামে জন্মগ্রহণ করেন। তার বাবা হাকিমউদ্দিন শেখ ও মা রহিমা খাতুন। বাবা মায়ের সাত ছেলে ও সাত মেয়ে। তিনি  ছেলেদের মধ্যে তৃতীয়। তার  ভাই রশীদ হায়দার, জিয়া হায়দার, দাউদ হায়দার, জাহিদ হায়দার, আবিদ হায়দার ও আরিফ হায়দার সবাই দেশের সাহিত্য-সংস্কৃতির সাথে জড়িত।

কর্মজীবন

লেখা
 রোদে ভিজে বাড়ি ফেরা 
 আপন আঁধারে একদিন 
 রবীন্দ্রনাথ: নদীগুলা
 বাংলাদেশের প্রেমের কবিতা
 যে আমাকে দুঃখ দিলো সে যেনো আজ সুখে থাকে
 কফিনের লোকটা
 ও প্রার্থ ও প্রতিম
 প্রিয় রোকানালী
 মমুর সাথে সারা দুপুর

পুরস্কার
 বাংলা একাডেমি সাহিত্য পুরস্কার

মৃত্যু
তিনি ১০ জুলাই ২০২৪ সালে নিজ উত্তরার নিজ বাসায় ইন্তেকাল করেন।

তথ্যসূত্র 

১৯৪৭-এ জন্ম
কবিতায় বাংলা একাডেমি সাহিত্য পুরস্কার বিজয়ী
বাঙালি লেখক
২০২০–২১ ভারত ক্রিকেট দলের অস্ট্রেলিয়া সফর

ভারত ক্রিকেট দল চারটি টেস্ট ক্রিকেট, তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য অস্ট্রেলিয়া সফর করে, যা অক্টোবর ২০২০ থেকে জানুয়ারি ২০২১-এ অনুষ্ঠিত হয়। টেস্ট সিরিজটি হবে আইসিসির নতুন শুরু হওয়া ২০১৯-২১ আইসিসি বিশ্ব টেস্ট চ্যাম্পিয়নশীপ ও ওডিআই সিরিজটি হবে নতুন করে শুরু হওয়া ২০২০-২২ আইসিসি ক্রিকেট বিশ্বকাপ সুপার লীগ প্রতিযোগিতার অংশ। টি২০আই খেলার সূচীটি ২০২০ আইসিসি টি২০ বিশ্বকাপ এর পূর্বেই অনুষ্ঠিত হতে নির্ধারিত রয়েছে।

দলীয় সদস্য

প্রস্তুতিমূলক খেলা
সিডনিতে দুটি তিন দিনের ট্যুর ম্যাচ খেলার কথা রয়েছে।

ওডিআই সিরিজ

১ম ওডিআই

২য় ওডিআই

৩য় ওডিআই

টি২০আই সিরিজ

১ম টি২০আই

২য় টি২০আই

৩য় টি২০আই

টেস্ট সিরিজ

১ম টেস্ট

২য় টেস্ট

৩য় টেস্ট

৪র্থ টেস্ট

তথ্যসূত্র

বহিঃসংযোগ
 ক্রিকইনফো সাইট এ

২০২০-এ অস্ট্রেলীয় ক্রিকেট
২০২১-এ অস্ট্রেলীয় ক্রিকেট
২০২০-এ ভারতীয় ক্রিকেট
২০২১-এ ভারতীয় ক্রিকেট
২০২০–২১ আন্তর্জাতিক ক্রিকেট প্রতিযোগিতা
ভারত ক্রিকেট দলের অস্ট্রেলিয়া সফর
ইকুইডি

ইকুইডি বা ইক্যুইডি (Equidae) হল ঘোড়া ও ঘোড়াজাতীয় প্রাণীদের (যেমন গাধা ও জেব্রা) জীববৈজ্ঞানিক জীবপরিবার। এর সকল জীবন্ত প্রজাতিই ইকুউস গণের মধ্যে রয়েছে। ইক্যুইডি পেরিসোড্যাকটাইলা গোত্রের অন্তর্ভুক্ত জীবপরিবার, যাতে টেপির, গণ্ডার এবং বেশ কয়েকটি বিলুপ্ত পরিবার রয়েছে।

ইক্যুইডি শব্দটি দ্বারা এই পরিবারের যেকোনো সদস্যকেই বোঝায়, যেকোনও ইক্যুইনসহ।

বিবর্তন 

ইক্যুইডির প্রাচীনতম জীবাশ্মটি ইওসিনের প্রথম দিকর তথা এখন হতে প্রায় ৫.৪ কোটি বছর আগের বলে নির্ধারিত হয়েছে।

তথ্যসূত্র 

 
স্তন্যপায়ী পরিবার
জন অ্যাডওয়ার্ড গ্রে কর্তৃক নামকরণকৃত ট্যাক্সা
ফারুক মঈনউদ্দীন

ফারুক মঈনউদ্দীন  বাংলাদেশী লেখক, সাংবাদিক ও বাংলা একাডেমি সাহিত্য পুরস্কার প্রাপ্ত।

প্রারম্ভিক জীবন ও শিক্ষা 
১৯৫৮ সালে চট্রগ্রাম এ জন্মগ্রহণ করেন। ১৯৭৪ সালে মতিঝিল সরকারি উচ্চ বালক বিদ্যালয় থেকে এসএসসি পরীক্ষায় প্রথম বিভাগে উত্তীর্ণ হয়ে  চট্টগ্রাম কলেজ থেকে কুমিল্লা বোর্ডের উচ্চ মাধ্যমিক পরীক্ষার মেধা তালিকায় দ্বিতীয় স্থান অধিকার করেন ১৯৭৬ সালে। তারপর ঢাকা বিশ্ববিদ্যালয় থেকে অর্থনীতি বিভাগে স্নাতক ও স্নাতকোত্তর ডিগ্রি অর্জন করেন।

কর্মজীবন 
১৯৮৪ সালে এবি ব্যাংকে প্রবেশনারী অফিসার হিসেবে কর্মজীবনে প্রবেশ করেন। ১৯৮৭ সালের ব্যাংকিং ডিপ্লোমা পরীক্ষায় তিনি বাংলাদেশ ব্যাংক এবং অধুনালুপ্ত বিসিসিআই ব্যাংক স্বর্ণপদক লাভ করেন। এছাড়া এবি ব্যাংকে কর্মরত অবস্থায় দেশ-বিদেশের বিভিন্ন গুরুত্বপূর্ণ পদে দায়িত্ব পালন করেন তিনি। এবি ব্যাংকের মুম্বাই অফিসে দীর্ঘ পাঁচ বছর প্রধান নির্বাহী হিসেবে দায়িত্ব পালনকালে দৈনিক প্রথম আলোতে তাঁর লেখা মুম্বাইর চিঠি নামের নিয়মিত কলামটি অশেষ জনপ্রিয়তা লাভ করেছিল। এবি ব্যাংকের ডিএমডি পদ থেকে ২০১০ সালে পদত্যাগের পর সংক্ষিপ্ত সময়ের জন্য মার্কেন্টাইল ব্যাংকের ডিএমডি হিসেবে নিয়োজিত থাকেন। তার পর সিটি ব্যাংকের এডিশনাল মানেজিং ডিরেক্টর, চীফ রিস্ক অফিসার ও প্রধান মানি লন্ডারিং প্রতিরোধ কর্মকর্তা হিসেবে কর্মরত ছিলেন ছয় বছর। ২০১৮ থেকে ২০২১ সাল পর্যন্ত ট্রাস্ট ব্যাংকের ব্যাবস্থাপনা পরিচালক হিসেবে দায়িত্ব পালন করেন।  একই সময়ে ঢাকা বিশ্ববিদ্যালয়ের বাণিজ্য অনুষদে খণ্ডকালীন শিক্ষকতাও করেছেন তিনি। বর্তমানে তিনি ব্র্যাক ব্যাংকের স্বতন্ত্র পরিচালক ও ভাইস চেয়ারপারসন এবং পরিচালনা পর্ষদের নির্বাহী কমিটির চেয়ারম্যান হিসেবে দায়িত্ব পালন করছেন। একই সঙ্গে বাংলাদেশ ইনস্টিটিউট অফ ব্যাংক ম্যানেজমেন্টের এ কে গঙ্গোপাধ্যায় চেয়ার প্রফেসর এবং ইস্ট ওয়েস্ট ইউনিভার্সিটির এডজাঙ্কট ফ্যাকাল্টি হিসেবে নিয়োজিত আছেন তিনি।

বইসমূহ

গল্পগ্রন্থ 
 বৈরী স্রোত (১৯৯০, পরিবর্ধিত সংস্করণ ২০২০)
 আত্মহননের প্ররোচনা (কলকাতা ১৯৯৯, প্রথম বাংলাদেশ সংস্করণ ২০১৫)
 অপরিচয়ের কালবেলা (২০০৯)
 সেইসব শেয়ালেরা (২০১৮)
 সেরা দশ গল্প (২০২১)

ভ্রমণ কাহিনি 
 মোহিনী মুম্বাই (২০০৫, পরিমার্জিত সংস্করণ ২০১৯)
 নির্ঘুম নিউইয়র্ক (২০০৬)
 কেনিয়ান সাফারি: মাসাই মারার প্রান্তরে (২০০৮)
 সিংহল সমুদ্র থেকে মালয় সাগরে (২০১০)
 সীমান্তহীন ইউরোপের প্রান্তদেশে (২০১৬)
 বিশ্বজোড়া অনন্ত অঙ্গনে (২০১৭)
 সুদূরের অদূর দুয়ার (২০১৯)
 মরু গুহা ও দ্বীপের গল্প (২০২১)

অনুবাদ 
 শিকার: কেনজাবুরো ওয়ে (১৯৯৫)
 আর্নেস্ট হেমিংওয়ের প্যারিসের স্মৃতিকথা (২০০৪)
 অনন্য জীবনানন্দ: ক্লিনটন বি সিলি (২০১১)
 চলমান ভোজের শহর: আর্নেস্ট হেমিংওয়ে (২০১৮)
 দৌড় বিষয়ে যত কথা: হারুকি মুরাকামি (২০১৯)
 দূর ভুবনের পাড়ে (২০২০)
 শেখ মুজিব দস্তইয়েফস্কি ও অন্যান্য অনূদিত প্রসঙ্গ (২০২২) 
 জাভাদ্বীপে র‍্যাঁবো: একটি হারানো সমুদ্রাভিযান (২০২৪)
 চলমান ভোজের বর্জিত অধ্যায়গুলো (২০২৫)

প্রবন্ধ 
 মৃত্যুর আগে জীবনের সংগীত (২০১৩)
 হেমিংওয়ের নারীরা (২০২১)
 মার্কেসের জাদু, নোবেলের বাস্তবতা ও অন্যান্য (২০২৩)
 গোয়েন্দা হেমিংওয়ের প্রেমিকাদের খোঁজে (২০২৪)

অর্থনীতি/ব্যাংকিং 
 শেয়ারবাজারে লাভজনক বিনিয়োগ (১৯৯৬)
 বেহিসাবীর হিসাবশাস্ত্র (২০০৪)
 বাংলাদেশের অর্থনীতি ও ব্যাংকিং খাতের দেড় দশক (২০০৭)
 অর্থ অনর্থের ব্যাংকিং ও অর্থনীতি (২০১৬)
 সবার জন্য হিসাবশাস্ত্র (২০১৮)

পুরস্কার 
 আইএফআইসি ব্যাংক সাহিত্য পুরস্কার (২০১১) 
সিটি আনন্দ আলো পুরস্কার (২০১৯)
বাংলা একাডেমি সাহিত্য পুরস্কার (২০১৯)

তথ্যসূত্র 

বাংলা একাডেমি সাহিত্য পুরস্কার বিজয়ীআত্মজীবনীতে বাংলা একাডেমি সাহিত্য পুরস্কার বিজয়ী
বাঙালি লেখক
কথাবত্থু

অভিধর্ম পিটকের অন্যতম গ্রন্থ হলো কথাবত্থু।এই গ্রন্থটির সংকলন করেছিলেন মোগ্গলিপুত্র তিষ্য। সম্রাট অশোকের রাজত্বকালে তৃতীয় বৌদ্ধ মহাসঙ্গীতির অবসানে মোগ্গলিপুত্র তিষ্য স্থবির গ্রন্থটি রচনা করেন।কথাবত্থু প্রশ্নোক্তরমূলক গ্রন্থ।
"সুমঙ্গলবিলাসিনী " গ্রন্থে উল্লেখ আছে -
"এটি অভিধর্ম পিটকের তৃতীয় গ্রন্থ।"
আত্মার অস্তিত্ব নিয়ে ধারণা তথা সূত্রে উল্লেখিত বিভিন্ন বিষয়ে বিভিন্ন উপদলে বিভক্ত ভিক্ষুসংঘের মধ্যে যে ভ্রান্ত ধারণা সৃষ্টি হয়েছিল তা এখানে(কথাবত্থু) যুক্তিতর্কের মাধ্যমে সমাধান করা হয়েছে। কথাবত্থু সেই মনস্তাত্ত্বিক বৌদ্ধ ধর্মশাস্ত্র অভিধর্ম পিটকের অন্তর্গত একটি। এই গ্রন্থে বৌদ্ধ থেরবাদীদের সাথে বৌদ্ধ অন্যমতাবলম্বীদের সাথে তর্কের মাধ্যমে প্রশ্ন- উত্তর দেখা যায়।কথাবত্থু গ্রন্থের শুরুতে স্থান পেয়েছে থেরবাদী ও পুদ্গলবাদীদের প্রশ্নোক্তর পর্ব। সেই প্রশ্নোক্তরের ধরনটি ছিল এরূপ-

প্রশ্ন(থেরবাদী): পুদ্গল (ব্যক্তি) কি বাস্তব? পুদ্গল নামক ধারণাটি কি পারমার্থিক সত্যের ধারণায় সমর্থিত?

উত্তর(পুদ্গলবাদী): হ্যাঁ।

প্রশ্ন: বাস্তব আর পারমার্থিক সত্য যেভাবে পরিচিত, পুদ্গলও কি সেই একইভাব স্বীকৃত?

উত্তর: "না, সেভাব স্বীকৃত নয়।"

এভাবে প্রশ্ন উত্তরের মাধ্যমে উক্ত গ্রন্থে থেরবাদীদের সাথে অন্য মতাবলম্বীদের তর্কের তথ্য পাওয়া যায়। গ্রন্থটিতে তেইশটি অধ্যায় আছে। প্রত্যক অধ্যায়ে আট-বারোটি করে প্রশ্নোত্তর মালা রয়েছে। মহামতি সম্রাট অশোকের সময়ে অনুষ্ঠিত তৃতীয় বৌদ্ধ মহাসঙ্গীতির সময় মোগ্গলিপুত্র তিষ্য স্থবির গ্রন্থটি সংকলন করেন।এটাকে বৌদ্ধধর্ম ও দর্শন সম্পর্কিত তর্কশাস্ত্র বলা হয়। এ-গ্রন্থ বিভিপ্ন জটিল দার্শনিক তত্ত্বের উত্তর-প্রত্যুত্তর রয়েছে। অভিধর্মের কঠিন এবং দুর্বোধ্য দার্শনিক বিষয়গুলোকে এ - গ্রন্থে যুক্তি-তর্কে সহজভাবে উপস্থাপন করা হয়েছে। গ্রন্থটিতে বুদ্ধবাণী উদ্ধৃতির মাধ্যমে অন্যান্য দার্শনিক তত্ত্ব খন্ডন করা হয়েছে।

তথ্যসূত্র 

বৌদ্ধধর্ম সম্পর্কে বই
মেটাপ্রোগ্রামিং

মেটাপ্রোগ্রামিং ()হলো প্রোগ্রামিংয়ের এমন এক কৌশল যেখানে কম্পিউটার প্রোগ্রামগুলো অন্য প্রোগ্রামগুলোকে তাদের অন্তর্ভুক্ত ডেটা হিসেবে বিচার করতে পারে। এর মানে দাঁড়াচ্ছে একটি প্রোগ্রাম অন্য কোনো প্রোগ্রামকে পড়া, বিশ্লেষণ ও রূপান্তর করতে পারে -এমনকি প্রোগ্রামগুলোর চলন্ত অবস্থায় সেগুলোকে পরিবর্তন করতে পারে। ফলে, এটা প্রোগ্রামারদের কোনো সমস্যা সমাধানে লেখা কোডের লাইন সংখ্যা কমাতে পারে, এতে ডেভলপমেন্টের সময় কম লাগে।  এটা কার্যকরীভাবে উদ্ভূত নতুন প্রোগ্রামিং সমস্যাগুলো রিকম্পাইল ছাড়া সমাধান করে প্রোগ্রামের নমনীয়তা দারুণ বাড়িয়ে দেয় ।

মেটাপ্রোগ্রামিংয়ের মাধ্যমে কম্পিউটিংয়ের কাজ রান টাইমের বদলে কম্পাইল টাইমে স্থানান্তর করা যায় ও স্বপরিবর্তনযোগ্য কোড লেখা যায়।

প্রচেষ্টাসমূহ 
মেটাপ্রোগ্রামিংয়ের সাহায্যে লেখা কোডগুলো জেনেরিক প্রোগ্রামিং প্যারাডাইমের আওতায় পড়ে। স্বয়ং প্রোগ্রামিং ভাষাটিকেই ফার্স্ট ক্লাস ডেটা টাইপ হিসেবে পাওয়া খুবই ব্যবহারবান্ধব(যেমন লিস্প, প্রোলগ, স্নবল এসবে আছে); যা হোমোআইকনিসিটি নামে পরিচিত। জেনেরিক প্রোগ্রামিং মেটাপ্রোগ্রামিংয়ের এমন একটি সুবিধা দেয়, যেখানে ডেটা টাইপ উল্লেখ না করে কোড লেখা যায়, পরবর্তীতে যেগুলো ব্যবহারের সময় প্যারামিটারের মাধ্যমে উল্লেখ করলেই চলে।

উদাহরণ 

মেটাপ্রোগ্রামিংয়ের একটি সহজ উদাহরণ হলো এই পসিক্স শেল স্ক্রিপ্টটি, যা একইসাথে জেনারেটিভ প্রোগ্রামিংয়ের উদাহরণও:#!/bin/sh
# metaprogram
echo '#!/bin/sh' > program
for i in $(seq 992)
do
    echo "echo $i" >> program
done
chmod +x programএই স্ক্রিপ্টটি (বা, প্রোগ্রামটি) একটি ৯৯৩-লাইন প্রোগ্রাম আউটপুট দেয়, যাতে ১-৯৯২ পর্যন্ত সংখ্যাগুলো থাকে। এটা শুধু কোড ব্যবহার করে আরো কোড লেখার জন্য; স্ক্রিপ্টটি সংখ্যা প্রিন্ট করার জন্য সবচেয়ে কার্যকরী উপায় নয়।

এটা সত্ত্বেও, একজন প্রোগ্রামার এই মেটাপ্রোগ্রামটিকে মিনিটেরও কম সময়ে চালাতে পারেন, যাতে ১০০০ লাইনের কোড তিনি পেয়ে যাবেন।

কোয়াইন বিশেষ ধরনের একটি মেটাপ্রোগ্রাম, যা নিজের সোর্স কোড নিজেই তৈরি করে। কোয়াইন মূলত শুধু তত্ত্বীয় কিংবা বিনোদনমূলক ব্যবহারের জন্য।

প্রোগ্রামিং ভাষাসমূহে ব্যবহার

ম্যাক্রো সিস্টেমসমূহ 

 কমন লিস্প ও  লিস্পের অধিকাংশ উত্তরসূরী।
 স্কিম হাইজেনিক ম্যাক্রোসমূহ
 ম্যাক্রোএমএল
 রেকেট 
 টেম্পলেট হ্যাসকেল
 স্ক্যালা ম্যাক্রোসমূহ
 ক্লোজিউর ম্যাক্রোসমূহ
 নিম
 রাস্ট

মেটাক্লাসসমূহ 
নিচের প্রোগ্রামিং ভাষাগুলো মেটাক্লাসসমূহ সরবরাহ করে:

 সাধারণ লিসফ
 পাইথন
 নিল]
 গ্রুভি
 রুবি
 স্মলটক

টেমপ্লেট মেটাপ্রোগ্রামিং 
 এক্স ম্যাক্রোসমূহ
 সি++ টেমপ্লেটসমূহ
 ডি
 সাধারণ লিস্প, স্কিম এবং অন্যসব লিস্প উত্তরসূরী
 নিম

স্টেজড মেটাপ্রোগ্রামিং 

 মেটাএমএল
 মেটাওক্যামেল
 স্ক্যালা 
টেরা

তথ্যসূত্র 

প্রোগ্রামিং ঘরানা
দানিয়েল পোদেন্স

দানিয়েল কাস্তেলো পোদেন্স (জন্ম: ২১ অক্টোবর ১৯৯৫) হলেন একজন পর্তুগিজ পেশাদার ফুটবলার, যিনি গ্রিসের ফুটবল ক্লাব অলিম্পিয়াকোসের হয়ে একজন উইঙ্গার হিসেবে খেলেন।

অর্জন
স্পোর্চিং
টাকা দে পর্তুগাল: ২০১৪–১৫
টাকা দে লিগা: ২০১৭–১৮

মরেইরেন্সে
টাকা দে লিগা: ২০১৬–১৭

তথ্যসূত্র

বহিঃসংযোগ

National team data 
 

১৯৯৫-এ জন্ম
জীবিত ব্যক্তি
ওয়েইরাশের ব্যক্তি
পর্তুগিজ ফুটবলার
ফুটবল উইঙ্গার
প্রিমেইরা লিগার খেলোয়াড়
লিগা পর্তুগাল ২-এর খেলোয়াড়
স্পোর্টিং সিপি বি-এর খেলোয়াড়
স্পোর্টিং সিপি-এর ফুটবলার
মোরেইরেন্সে ফুটবল ক্লাবের খেলোয়াড়
সুপারলিগ গ্রিসের খেলোয়াড়
অলিম্পিয়াকোস এফসির খেলোয়াড়
পর্তুগালের আন্তর্জাতিক যুব ফুটবলার
পর্তুগালের অনূর্ধ্ব-২১ আন্তর্জাতিক ফুটবলার
পর্তুগিজ প্রবাসী ফুটবলার
গ্রিসে প্রবাসী ফুটবলার
গ্রীসে পর্তুগিজ প্রবাসী ক্রীড়াবিদ
উলভারহ্যাম্পটন ওয়ান্ডারার্স ফুটবল ক্লাবের খেলোয়াড়
প্রিমিয়ার লিগের খেলোয়াড়
পর্তুগালের আন্তর্জাতিক ফুটবলার
ইংল্যান্ডে প্রবাসী ফুটবলার
উয়েফা কনফারেন্স লিগ বিজয়ী খেলোয়াড়
অলিম্পিয়াকোস ফুটবল ক্লাবের খেলোয়াড়
সৌদি পেশাদার লিগের খেলোয়াড়
আল-শাবাব ফুটবল ক্লাবের (রিয়াদ) খেলোয়াড়